b'\n_START_ARTICLE_\nMula sa bawat isa ayon sa kaniyang kakayahan, para sa bawat isa ayon sa kaniyang pangangailangan\n_START_PARAGRAPH_\nAng Mula sa bawat isa ayon sa kaniyang kakayahan, para sa bawat isa ayon sa kaniyang pangangailangan (Pranses: De chacun selon ses facult\xc3\xa9s, \xc3\xa0 chacun selon ses besoins; Aleman: Jeder nach seinen F\xc3\xa4higkeiten, jedem nach seinen Bed\xc3\xbcrfnissen) ay isang katagang unang ginamit ni Louis Blanc noong 1851 (bagaman ang isang nauna pang bersiyon ng kataga ay lumabas sa The Code of Nature ni \xc3\x89tienne-Gabriel Morelly) at pinasikat pa ni Karl Marx sa kaniyang Critique of the Gotha Program noong 1875._NEWLINE_Sa Marxistang pananaw, mangyayari lamang ang naturang kaayusan kapag sagana ang magagawang kalakal at serbisyo ng isang maunlad na lipunang komunista. Ang ideya ay, kapag naging ganap ang pag-unlad ng sosyalismo at walang hadlang ang puwersang produktibo, magkakaroon ng kasapatan para sa pangangailangan ng lahat.'